**Politikk og menneskerettigheter**

*Sammen med Sosiologi og sosialantropologi gir POM fordypning innenfor programområdet SSØ.*

**Hovedområder i faget.**

Politiske prosesser og institusjoner f.eks å *gjøre rede for viktige norske og samiske politiske institusjoner og organer og forklare hvilke funksjoner de har*

Demokrati og medborgerskap f.*eks å finne fram til kjennetegn på demokrati og forklare hvordan demokratiske institusjoner fungerer*

Internasjonale politiske systemer og *aktører f.eks å presentere og sammenlikne ulike politiske systemer og å gjøre rede for rettsregler og avtaler i internasjonal politikk og deres bruksområder*

Internasjonale samarbeidsforhold og konflikter f*.eks å beskrive og vurdere internasjonale konflikt- og problemområder*

Menneskerettighetenes verdigrunnlag f*.eks å diskutere hva menneskerettigheter innebærer som juridiske og etiske normer i hverdagslivet*

Menneskerettighetene i politisk praksis f.eks *gi eksempler på brudd på sivile og politiske rettigheter og på sosiale, økonomiske og kulturelle rettigheter i forskjellige deler av verden*

**Motivasjon for å velge faget**

POM hjelper deg til å forstå verden rundt deg. Du lærer mer om det norske samfunnet og valgsystemet her. Hvorfor stemmer kvinner og menn ulikt? Og hvorfor er unge ofte mer radikale enn eldre. Slike spørsmål diskuteres i POM.

Vel så viktig er det globale aspektet. Har du lurt på hvordan Donald Trump kunne bli president i USA? Og hvorfor har man et valgsystem der den som fikk flest stemmer ikke vant valget? Videre forsøker faget å analysere konflikter i verden, og man prøver å finne svar på hvorfor de oppstår og hvordan de kan løses.

Menneskerettighetsspørsmål står sentralt. Er det slik at rettigheter som ytringsfrihet og stemmerett er det viktigste? Eller er det viktigere at man løfter folk ut av fattigdom, slik f.eks mange kinesiske statsledere hevder? POM-faget vil vise deg at verden er kompleks.

**Hva kan faget brukes til i fremtidige yrkesvalg?**

Uansett hva du vil studere, er det en fordel å kunne forstå og analysere verden rundt deg. POM-faget gir deg bred allmennkunnskap. I mange studier er samfunnsaspektet sentralt, og da står du sterkt med POM.

Liker du å diskutere? Da kommer du til å like POM.

**Hvilke elever kan velge faget på Edvard Munch videregående skole?**

2ST, 3SF, 3ST